*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*2. számú előterjesztés*

Bátaszék Város Önkormányzata Képviselő-testületének 2019. január 15-én,

16 órakor megtartandó rendkívüli ülésére

*a bátaszéki külterületi 0804/1 és 0805 hrsz-ú helyi közút magánúttá minősítéséhez szükséges előzetes megállapodás jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** dr. Tóth Korinna igazgatási ügyintéző  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:--** |

***Tisztelt Képviselő-testület!***

Takler Ferenc 2018. április 12. napján vételi szándékkal fordult az önkormányzathoz a bátaszéki külterületi 0804 hrsz-ú kivett közút egy része, illetve a 0805 hrsz-ú kivett közút tekintetében. A képviselő-testület a 141/2018. (IV. 25.) önkormányzati határozatával elviekben támogatta ezen ingatlanok értékesítését. A 0804 hrsz-ú utat – a Boros Zoltán geodéta által készített E-40/2018. sz. változási vázrajz alapján – telekalakítási eljárásban megosztattuk, az ingatlanok 0804/1 és 0804/2 hrsz-on, kivett közút megnevezéssel kerültek bejegyzésre az ingatlan-nyilvántartásba.

Az értékesítéshez szükséges – a közúti közlekedésről szóló 1988. évi I. törvény (továbbiakban: Közl. tv.) 32. § (3) bekezdése alapján – a Tolna Megyei Kormányhivatal Szekszárdi Járási Hivatala Műszaki Engedélyezési és Fogyasztóvédelmi Főosztályának a helyi közutak magánutakká minősítéséről szóló határozata.

A Közl. tv. végrehajtásáról szóló 30/1988. (IV. 21.) MT rendelet 23/A. §-a alapján az út átminősítéséhez szükség van az átadó (önkormányzat) és az átvevő (Takler Ferenc) közötti előzetes megállapodásra, amely rendelkezik az átadás feltételeiről, az átmeneti intézkedésekről, valamint az átadás-átvétellel kapcsolatos jogokról és kötelezettségekről.

Az előzetes megállapodás tervezete jelen előterjesztés mellékletét képezi.

Kérem az alábbi határozati javaslat elfogadásával az előzetes megállapodás jóváhagyását.

**Határozati javaslat**

**a bátaszéki külterületi 0804/1 és 0805 hrsz-ú helyi közút magánúttá minősítéséhez szükséges előzetes megállapodás jóváhagyására**

Bátaszék Város Önkormányzatának Képviselő-testülete

1. a bátaszéki külterület 0804/1 és 0805 hrsz-ú kivett közút megnevezésű ingatlanokra kötendő és ezen utak magánúttá minősítéséhez szükséges előzetes megállapodást Takler Ferenc 7100 Szekszárd, Bem u. 13. sz. alatti lakossal – a határozat melléklete szerinti tartalommal – jóváhagyja;
2. felhatalmazza a polgármestert az előzetes megállapodás aláírására.

*Határidő:* azonnal

*Felelős:* Dr. Bozsolik Róbert polgármester

(a szerződések aláírásáért)

*Határozatról értesül:* Takler Ferenc

Bátaszéki KÖH pénzügyi iroda

irattár